MUNICIPIUL  TIMISOARA                                                                 APROBAT

DIRECTIA CLĂDIRI, TERENURI ŞI DOTĂRI DIVERSE
BIROUL EVIDENŢĂ PATRIMONIU                                                       PRIMAR
Nr. SC2013/16926/13.06.2013                                                                Nicolae Robu
REFERAT
privind alocarea terenului în suprafaţă de 17.636 mp. înscris în CF nr. 407174, nr. top. 29034 situat în zona str. Legumiculturii-N.D.Cocea, pentru construcţie locuinţe modulare pe structuri metalice P+2E.

Având în vedere condiţiile sociale şi economice care defavorizează unele catogorii sociale, care nu îşi pot permite în această perioadă un nivel de viaţă decent prin asigurarea unei locuinţe, situaţie reflectată prin numărul mare de cereri de locuinţe adresate Primăriei Timişoara, conducerea instituţiei a luat în calcul necesitatea construirii unor locuinţe modulare.
Urmare a cererii adresate de Direcţia Clădiri, Terenuri şi Dotări Diverse pentru Municipiul Timişoara, a fost emis Certificatul de Urbanism nr. 1834/11.06.2013 pentru execuţie locuinţe modulare pe structuri metalice P+2E.
În temeiul art. 44 alin.1 din Legea nr. 215/2001 a administraţiei publice locale, reoublicată, s-a întocmit prezentul referat cu privire la proiectul de hotărâre privind alocarea terenului în suprafaţă de 17.636 mp. înscris în CF nr. 407174, nr. top. 29034 situat în zona str. Legumiculturii-N.D.Cocea, pentru construcţie locuinţe modulare pe structuri metalice P+2E.

